මෙම සිද්ධියට අදාළව මේ වනවිට සැකකරුවන් 89 දෙනෙකු අත්අඩංගුවට ගෙන ඇති අතර, ඉන් 69 දෙනෙකු අපරාධ පරීක්ෂණ දෙපාර්තමේන්තුව භාරයේත්, 20 දෙනෙකු ත්‍රස්ත විමර්ශන කොට්ඨාශය භාරයේත් සිටිනවා.එමෙන්ම, පාස්කු ඉරිදා සිදුවූ ප්‍රහාරයට සම්බන්ධ ත්‍රස්ත කණ්ඩායමට ආධාර අනුබල දුන් බවට සැකපිට පුද්ගලයින් 5 දෙනෙකු හොරොව්පතාන ප්‍රදේශයේදී අත්අංගුවට ගෙන තිබෙනවා.මේ අතර, නිකවැරටිය නගරයේ වෙළදසැල් සහ නිවාස කිහිපයකට හානි කිරිමේ සිද්ධිය සම්බන්ධයෙන් අත්අඩංගුවට ගත් සැකකරුවන් 12 දෙනෙකු ලබන 31 වනදා දක්වා යළි රක්ෂිත බන්ධනාගාර ගත කෙරුණා.මේ අතර පාස්කු ඉරිදා ප්‍රහාරයට සම්බන්ධ ත්‍රස්තවාදීන් සමග සබදතා පැවැත්වූ බවට සැකපිට ශ්‍රී ලාංකිකයෙකු මියන්මාරයේදී අත්අඩංගුවට ගෙන ඇති බව එරටමාධ්‍ය වාර්තා කරනවා.